
STUDII 


Thomas Beimel - lirica de dragoste 
în creaţia pentru mezzo-soprană solo 


Elmira Sebat 


What is a voice able to do? 
To change life into a blossoming rose garden." 


lată că la sfârșitul 
lunii iunie 2022 s-au 
împlinit deja șase ani de la 
dispariția atât de timpurie a 4 
compozitorului, violistului și 
muzicologului german 
Thomas Beimel — 
cofondator, în anul 1989, al 
renumitului ansamblu 
Partita radicale. 

Artist complex, 
adânc legat de fenomenul 
muzical contemporan 
românesc, Thomas 
cunoştea in cele mai mici 
detalii evoluția şcolii 
componistice din tara 
noastră si era un oaspete îndrăgit, care se integrase perfect in 
peisajul artistic autohton încă din ultimul deceniu al secolului 
XX. 


1 Carte poștală trimisă de Thomas Beimel autoarei, în anul 2006 

Pentru Thomas Beimel, Bucureștiul a fost un „acasă“ 
mult prețuit, unde revenea periodic, printre muzicienii cu care a 
colaborat si de care se simţea legat prin fire nevăzute: 


„Ceea ce am găsit în România a fost o 
avangardă muzicală care nu nega caracterul lingvistic al 
muzicii. Experiențele mele si „inițierea“ mea 
componistică sunt legate cu precădere de o singură 
persoană: Myriam Marbé. În anii prieteniei noastre, in 
dezbaterile interminabile despre estetică, despre viata 
de zi cu zi și despre ultimele lucruri, precum și în 
predarea în sens restrâns, am învăţat mai ales acest 
lucru de la compozitoarea româncă: o înțelegere a 
necesității crizei, care include în mod necesar momente 
de eșec și slăbiciune, o înțelegere a relativității 
sistemelor estetice și un respect profund pentru 
comunicarea muzicală ca act prin care oamenii se pot 
întâlni solidar în demnitate. De asemenea, să nu ne fie 
teamă, având în vedere limitele noastre, să ne 
deschidem în fata experiențelor dureroase ale vieții, 
împărtășindu-le. 

Invatatura ei m-a făcut să recunosc compoziția 
ca pe o activitate în care propria senzualitate și putere 
reflexiva pot fi cultivate fără a exclude contradicţiile, 
pentru a înfrunta suferinţele la care suntem expuși. De 
asemenea, să urmez impulsuri aparent iraționale.“ 


tu aliento (2001) 


Prima sa piesă pentru mezzo-soprană solo este 
compusă pe un text reprezentând o rugăciune găsită la 
picioarele unei mumii egiptene. Este vorba despre o autentică 
şi pasională poezie de dragoste, în spaniolă, care l-a 
impresionat şi l-a urmărit multă vreme pe compozitor: 


1 „Thomas Beimel“ — Prezentare CD 2005, Valve Records, pag. 5 

Räsuflarea ta' 


Respir adierea blajinä emanatä de gura ta, 
iti contemplu zilnic frumusetea 

Şi mi-e dor să-ţi aud vocea iubită 

Ce seamănă cu murmurul Vântului de Nord. 
Iubirea va reda trupului meu tinereţea. 


Dă-mi mâna, unde se află sufletul tău 

Şi eu o voi imbrätisa şi voi trăi cu ea. 

Strigă-mă pe nume din nou şi pentru totdeauna, 
Pentru ca strigătul tău să nu fie nevoit să fie lansat 
Fără a găsi un răspuns. 

(rugăciune înscrisă pe o placuta aurită, aflată la picioarele unei 
mumii — numele autorului fiind şters — şi aşezată de către poetul 
irakian Al-Bayati ca motto la începutul volumului 
Luna din Schiraz) 


Precum singur mărturisea — şi probabil că este o 
angoasă pe care au avut-o majoritatea compozitorilor în 
momentul în care s-au apucat să scrie pentru voce solo — 
Thomas Beimel era speriat de ideea de a compune pentru o 
voce neacompaniată, principala întrebare care îl obseda fiind 
aceea dacă vocea nu ar fi, în această situaţie, prea „goală“, 
prea neputincioasă. De asemenea, el nu era foarte sigur că o 
lucrare compusă pentru voce solo ar trezi atâta interes 
publicului obişnuit cu asocierea vocii altor instrumente şi nici că 
interpreţii, la rândul lor, ar răspunde fără teamă acestei mari 
provocări. 

Discutând cu diversi compozitori despre aceasta 
preocupare a sa, Thomas Beimel a constatat că ea este 
împărtăşită de foarte multă lume familiarizată mai ales cu stilul 
vocal al tradiţiei europene. El s-a tot întrebat — înainte de a 
purcede propriu-zis la crearea primei compoziţii pentru voce 


1 Traducerile în limba română îmi aparţin, ele fiind agreate de către 
Thomas Beimel 

solo — de ce s-ar teme de ceva ce se întâmplă pretutindeni, într- 
un mod atât de natural? Şi anume, oamenii îşi exprimă 
universul interior — diferit de la o cultură la alta — prin 
intermediul propriei voci. Pentru a le reda celor din jur 
impresiile, gândurile sau senzațiile, ei apelează la voce. De ce 
n-ar fi posibil să aduci acest lucru pe scenă, îmbrăcându-l într-o 
formă artistică? 

Încercările anterioare de a scrie pentru voce solo ale lui 
Thomas Beimel se născuseră din abordarea unei poziţii 
dialectice: conţineau în multe privinţe un cânt artistic, o muzică 
plină de codificări interioare — în care renunţa, cu toate acestea, 
la grandoarea „burghezului“ belcanto şi la ideea pe care acesta 
o susţinea: cea a unei reprezentări sociale exclusive, fiind 
convins că acest lucru are consecinţe clare atât asupra 
conceptului estetic al acestei muzici, cât şi asupra tehnicii 
vocale utilizate. 

În momentele ce au premers procesul de creare propriu- 
zisă a piesei tu aliento, Thomas Beimel era conştient de 
dorinţa sa de a realiza — prin îmbinarea diferitelor culturi ale 
cântului — o noua formă de cânt artistic. El consideră ca in 
acest demers, nu este lipsit de importanţă faptul că s-a născut 
în Germania. Si, pentru a-şi clarifica îndoielile şi afinitatile, el da 
diverse explicaţii despre situaţia istorică generală, precum şi 
despre nişte întâmplări personale concrete, pentru a crea o 
imagine mai clară a contextului şi a motivelor ce au dus la 
creşterea interesului său faţă de această modalitate de 
exprimare artistică. 

De aceea, el apelează la un scurt istoric al parcursului 
muzicii în Germania după cel de al doilea război mondial. 
Astfel, în acel moment precis al istoriei, în această ţară existau 
nişte tradiţii reminiscente ale unei culturi populare cu iz 
reactionar — de care abuzase ideologia fascistă. Cotitura 
istorică ce a urmat a marcat sfârşitul unei culturi muzicale rurale 
aflate într-o continuă dezmembrare la începutul aşa-numitei 
revoluţii industriale. Pentru Thomas Beimel, importanţa acestui 
mod de evoluţie s-a evidenţiat şi prin asemănarea cu situaţia 
existentă în România: aici, compozitorii apelau de multă vreme 
la modelele propriilor tradiţii naţionale şi reuşeau să dezvolte 

intr-o mare masura tehnici de compozitie impresionante, 
avangardiste şi foarte abstracte.' 

Precum afirma rememorand momentele de inceput, 
Thomas Beimel a intalnit, pe parcursul copilariei si adolescentei 
petrecute in Germania, forme ale cantului colectiv: la gradinita 
si mai apoi la scoala, cantecele populare si cele pentru copii, 
fredonate impreuna cu familia, la care se adauga desigur si 
forme ale cantului dezvoltate de copii, in care propria voce si 
gustul personal, ca si dictia individuală, sunt încercate şi 
evidentiate. 

Toate aceste forme ale cantului nu au constituit insa 
pentru el, după propriile-i spuse, un model al unei identitati 
culturale, la fel cum s-a intamplat si cu muzica pe care a auzit-o 
în jurul sau: şlagărele germane ale acelei perioade, opereta sau 
muzica pop i-au fost într-o mare măsură indiferente. El afirmă 
că a fost de la început interesat mai degrabă de modelele 
muzicii aşa-zis clasice şi că nu a considerat, în naivitatea sa, că 
această muzică reprezenta o anumită pătură istorică şi socială 
cu care nu avea nimic în comun (pentru el, cântul gregorian a 
rămas un punct de reper şi o frântură semnificativă a ideii de 
patrie). 

De asemenea, contactul cu alte forme culturale s-a 
produs timpuriu, însă el l-a perceput nu ca un „străin“ — deci ca 
cineva venind din afara sistemului —, ci ca fiind un raport 
imanent congenital. 

La începutul activităţii sale componistice, pentru el, 
modelele muzicii clasice au existat doar în fundal, în special în 
ceea ce priveşte muzica vocală: tot ceea ce asculta pentru 
propria plăcere sau din interes estetic nu prea avea de a face 
cu această muzică. El menţionează câteva experienţe auditive 
pe care le-a avut în tinereţe. În primul rând, flamenco-ul l-a 
fascinat dintotdeauna — şi în special forma solo de saeta, cu al 


1 Toate aceste informaţii și confesiuni au ca sursă diverse discuții 
private care au avut loc în perioada în care lucrarea a prins contur. 
Cele mai multe figurează și în prezentarea manuscrisului partiturii, 
fiind datate februarie 2001 

său patos special, ce răspunde unor necesităţi interioare proprii 
lui şi care transformă un tip de emotionalitate tensionată într-o 
formă de cânt. 

Mai departe, lui Thomas Beimel i-au fost aproape şi i s- 
au întipărit adânc în memorie diverse tradiţii vocale musulmane 
din zona Asiei Centrale. Înaintea şi în timpul lucrului la tu 
aliento, el admira în mod deosebit arta cântăreţei uzbece 
Munadjat Yulchieva. Aceste tradiţii îi captau interesul, cu privire 
la tehnica vocală. Desfăşurarea melodică obişnuită propune 
adesea o linie dezvoltată a cantului, dar realizată într-un 
ambitus restrâns şi care nu numai că ornamentează în mod 
variat sunete diferite, ci şi oferă — prin tehnica utilizării 
glissando-urilor şi a portamento-urilor — un concept mai liber 
despre sunet decât cel al muzicii clasice, care se concentrează 
în mod esenţial asupra unei înălţimi fixe a sunetului, având 
calităţi constante, concept căruia îi aparţin diferite feluri de 
vibrati, fioraturi, contraste dinamice extreme, registre vocale 
clar delimitate, deci, o foarte bogată paletă a posibilităţilor 
sonore. 

Thomas Beimel subliniază faptul că s-a familiarizat cu 
aceste tehnici vocale atât prin intermediul vieţii de zi cu zi din 
Germania, cât şi, mai târziu, prin cel al popasurilor importante şi 
repetate în Spania şi România. 

În munca proprie de compoziţie, i s-a întâmplat adesea 
să dezvolte o anumită linie a cântului care oferă astăzi 
posibilităţile unei exprimări rudimentare. La fel de importantă ca 
predispoziția interculturală este şi ipoteza fundamentală din 
timpul creaţiei, aceea că limbajul şi cântul nu sunt separabile, ci 
mai degrabă cântul este doar o artă amplificată a vorbitului. 

Pe lângă ideile componistice de bază din tu aliento, 
Thomas Beimel afirmă că a lucrat cu o tehnică pur subiectivă şi 
care nu este uşor de verificat: o determinare ideatică a stărilor 
de tensiune interioară. În multe dintre tradiţiile muzicale vocale 
menţionate mai sus, el şi-a dat seama că, prin schimbări bruşte 
ale tensiunii interioare, se evidenţiază multe detalii sonore 
subtile, care se exprimă adesea prin combinaţii neobişnuite: de 
exemplu, când un sunet este retras brusc în piano, se produce 
simultan şi o concentrare a vibratoului. Compozitorul găseşte 

încântătoare căutarea acestei forme de determinare subiectivă, 
ca parte înnăscută a interpretării. 

De aici rezultă o înţelegere a actului artistic ce se 
desprinde din modelele muzicii clasice. Contrar idealului 
obligatoriu al acesteia de a realiza o congruenta cat mai 
perfectă între interpret şi personaj, pe Thomas Beimel îl 
preocupă tocmai divergenta dintre aceştia. Interpreta- 
cântăreaţă nu este congruentă cu personajul: ea nu umple cu 
desăvârşire scena prezentată. Dimpotrivă, ea se află într-un 
raport tensionat de apropiere si distantare de „rolul” său. 
Aceasta este ideea dramaturgică centrală a acestei piese — tu 
aliento —, în care cântăreaţa alege întâi sonoritatea unui cântec 
simplu — canción. Pe parcursul lucrării, ea îşi schimbă 
atitudinea. Dilatarea extremă a frazelor şi creşterea sonoritatilor 
folosite, determinarea ideatică a stării de tensiune interioară, ca 
şi invitaţia de a da glas vocii omului cu adevărat iubit de către 
cântăreaţă fac ca, în final, rolul interpretat şi persoana concretă 
a cântăreţei să se contopească. De aceea, tu aliento este o 
piesă „rudimentară” şi o provocare. 

În fine, Thomas Beimel afirmă că, în lucrările sale 
destinate vocii solo, încearcă să dea viaţă unui context cultural 
pluralist printr-o expresie subiectivă, ce nu se teme de un patos 
autentic şi speră că lucrările sale pentru voce solo sunt un act 
de contradicţie radical-individuală şi prin asta şi iraţională: o 
afirmaţie acustică a propriului ego. 


„Pentru mine, a compune înseamnă tocmai 
acest lucru: a formula puterea tandretei, a arăta propria 
vulnerabilitate, a permite iritările, a-mi depăși limitele si 
a formula astfel experiențe contradictorii care pot fi 
senzualizate datorită interpretilor. Mă bucur că există 
muzicieni care m-au sprijinit în munca mea 
componistică prin încrederea lor: în special Lila Brown, 
Werner Dickel si Elmira Sebat. La urma urmei, a 
compune reprezintă - încă - un act metafizic, o disolutie 
a granitelor în care se întâlnesc extazul și comuniunea: 
ieșirea din sine si unirea. Multumirile mele cele mai 

recente se îndreaptă spre Albert Groth, care imi permite 
să trăiesc acest miracol din nou si din nou.“ 


tu aliento se împarte in trei secţiuni: canción, 
transfiguraciön şi aliento colorido. 

Cântul iniţial simplu şi apropiat de lied se amplifică 
ulterior. Frazele capătă o dilatare ce produce o situaţie 
specială: cântăreaţa ajunge la limitele respirației şi îşi pierde 
pentru câteva momente controlul asupra cântului. Astfel, ea se 
pregăteşte ca, prin propria imaginaţie, să lase să se reverse în 
mod audibil respiraţia omului iubit. 

©) CAN CIÓN 


J Od calme e Semplice 


Linia cântului trebuie să fie „simplă“. Cand nu există alte 
indicaţii, trebuie cântat pe cât posibil fără vibrato. În execuţie, 
compozitorul n-a avut în vedere idealul unei arte a cântului de 
tip cult, vest-european, ci mai degrabă pe al acelor culturi ale 
cântului existente în special în lumea islamică. El şi-a imaginat 
o voce initial modestă, „neîncălzită“, care se exprimă cu un 
patos interiorizat şi conduce o linie a cantului ce se imbogateste 
cu numeroase dar subtile ornamentari şi colorări, până cand 
izbucneste în nişte gesturi de mare expresivitate. 


1 „Thomas Beimel“ — prezentare CD 2005, Valve Records, pag. 8 
2 Manuscrisul partiturii tu aliento, pag. 1 

Pentru actul componistic propriu-zis, Beimel foloseste 
cateva sunete centrale cu continut simbolic. Ele reprezinta 
liricul „eu“, îndrăgitul „tu“, le confirma şi delimitează locul 
„depärtärii“: 


Aceste sunete alcätuiesc o armonie stabilä pe fundalul 
lucrarii. 

Pentru a stimula discursul cantaretei, vocea imaginara a 
persoanei iubite este notata pe un alt portativ. 

tu aliento trebuie prezentat, după dorința 
compozitorului, fără emfază artistică. Trebuie evitată cu 
desăvârşire gestica pur teatrală, exterioară, lipsită de 
încărcătură. 

La începutul partiturii există o pagină de legendă a 
semnelor utilizate, ce se referă inclusiv la cele cinci grade ale 
stării de tensiune interioară ale cântăreței si mențiunea ca 
această compoziție apelează într-o mare măsură la imaginaţia 
interpretei. Prin mijlocirea dilatării extreme a frazelor si a 
pierderii limitate a controlului vocii trebuie redată o situaţie 
psihică, iar actul intrării într-o altă voce trebuie să fie veridic. 
Trebuie evitat cu orice preţ patosul forţat. 

Compozitorul nu foloseşte în această lucrare bara de 
măsură. Există în schimb indicaţii stricte de tempo, foarte multe 
nuanţe şi recomandări la nivelul expresiei şi al stării, o 
combinaţie între cele clasice, în italiană (calmo e semplice, 
poco lontano, chiaro e leggiero, dolce, con calore, affettuoso, 
liberamente) şi cele în limba sa maternă, în germană (versteckt, 
farblos, wie ein Geheimnis, zunehmend die Kontrolle iiber die 
Tonhöhe verlieren, mit einer fremden, dunklen Stimme, wie die 


1 Manuscrisul partiturii tu aliento, prezentarea piesei, pag. 2 

Brandung des Meeres, ein Geheimnis sehend, unkontrolliert, 
fast schreiend, wie ein synthetischer Klang, guttural, wenig 
Farbe, wie erschrocken, vollstandig entfarbt, schnell und unter 
grossem Druck, Atem zuriickhalten, wie ein fernes Weinen, wie 
eine Antwort auf eine ferne Stimme, zărtlich und ohne Pathos). 

În afara acestor indicaţii extrem de minutioase, cărora li 
se adaugă cele foarte numeroase şi la fel de concrete privind 
gradarea stării de tensiune interioară, apare ca fiind inedită 
folosirea inspiraţiei şi expiratiei, în diverse grade de audibilitate 
şi care redau, la fel de bine ca şi vocea cântată, trăirile 
complexe ale interpretei. De asemenea, este folosită şi vocea 
vorbită, în diverse ipostaze şi nuanţe: calmă, evocatoare, 
agitată, impersonală, într-o împletire de mare efect cu vocea 
cântată. 

Prima parte, canciön, se desfăşoară în nuanţe mici si 
medii, în registrul central şi grav al vocii şi într-o atmosferă 
destul de senină. În partea a doua, transfiguraciön, vocea 
porneşte din registrul grav şi începe să urce treptat în cel acut, 
unde are câteva dezläntuiri în forţă, la limita cu tipätul şi în 
nuanţe mari. 

1 Manuscrisul partiturii tu aliento, pag. 4 


33 


Revista MUZICA Nr. 7/2022 


La sfarsitul acestei parti apare pentru prima oara vocea 
persoanei iubite, care este redata in fapt prin inspiratii si 
expiratii de aer si deloc prin voce cantata. In fine, partea a treia, 
aliento colorido, incepe cu niste fraze largi, ce pun respiratia 
cântăreţei la grea încercare, în registrul grav si mediu al vocii şi 
în nuanţe subtile, pentru ca ulterior să existe o acumulare 
destul de bruscă spre punctul culminant, care este chiar un țipăt 
verist, terminat cu un glissando în coborâre. Finalul propriu-zis 
este realizat printr-o alternanță a unei lansări spectaculoase in 
registrul acut cu stingerea în registrul grav — un comentariu 
discret al vocii persoanei iubite. 


auf deinen Wangen / goldene Tauben (2002) 


A doua sa lucrare pentru mezzo-soprană solo a fost 
compusă pentru al X-lea forum Else Lasker-Schüler, care a 
avut loc la Wuppertal (Germania), în noiembrie 2002. 


Thomas Beimel mărturiseşte, în prezentarea făcută 
lucrării, că aceasta nu este o „punere pe note“ a unui text în 
sensul tradiţional al cuvântului, ci mai degrabă o încercare de 
urmărire a procesului poetic pe care l-a parcurs creatoarea 
versurilor. 

Pornind de la descompunerea materialului a două 
poezii, compozitorul a încercat să reinventeze limbajul poetic al 
Elsei Lasker-Schuler. 


Cântecul meu de dragoste 


Pe obrajii tăi se află 
Porumbei de aur. 


Dar inima ta e o vâltoare, 
Sângele tău murmură, ca și al meu — 


Dulce, 
Pe lângă tufele de zmeură. 


O, mă gândesc la tine — 
Intreabă doar noaptea! 


34 


Revista MUZICA Nr. 7 / 2022 


Nimeni nu se poate juca 
Atât de frumos cu mâinile tale, 


Și nici să construiască castele, ca mine, 
Din degete de aur. 


Cetăți cu turnuri înalte! 

Hoti de comori pe plajă suntem noi atunci. 
Când ești aici, 

Sunt întotdeauna bogat. 

Mă iei în asa fel la tine, 

Iti văd inima strălucind. 

Soparle sclipitoare 

Sunt măruntaiele tale. 


Esti în întregime din aur — 
Toate buzele își opresc respirația. 


Un cântec de dragoste 


Din respirația de aur, 
Cerul ne-a creat. 
O, cât ne iubim... 


Păsările devin muguri pe crengi, 
lar trandafirii dau din aripi. 


Iti caut mereu buzele 
Indărătul a mii de säruturi. 


O noapte de aur, 
Stele din noapte... 
Nimeni nu ne vede. 


Vine lumina cu verdele, 
Atipim; 
Doar umerii nostri se joaca inca, precum fluturii. 


El explica motivul pentru care a ajuns la aceasta solutie, 
povestind ca, pe parcursul adolescentei sale, a fost incantat de 

poezia lui Lasker-Schüler, şi anume de modulatiile puternice si 
de lumea de imagini exotice pe care aceste versuri le contin. 

A urmat apoi o distantare în timp fata de aceasta 
poetică, pentru ca, după ani de pauză, Beimel să reia lectura şi 
să constate că limbajul splendid al poetei îi provoacă acum 
teamă: el părea să descopere în estetica suverană şi solitară a 
lui Lasker-Schuler, în metaforele sale cu iz oriental, prin 
intermediul cărora ea exprimă situaţiile prin care poate trece 
omul — o uriaşă distanţă faţă de propriile sale preferinţe. 

Această înțelegere a făcut dificilă reapropierea 
compozitorului de poezia lui Lasker-Schüler. Privirea sa 
parcurgea versurile cu o energie aproape mânioasă, lăsându- 
se captivată de structura izolată a unor cuvinte, pentru a trece 
apoi mai departe, cu iritare. De aceea, compozitorului i-a fost la 
început imposibil să aleagă o singură poezie care să reflecte şi 
să pună în valoare întregul. 

În baza acestor temeri şi a acestei derute pe care lirica 
poetei i-o provocau lui Thomas Beimel, el s-a hotărât să 
transpună caracterul straniu al acestui potpuriu poetic, în 
principii componistice. 


auf deinen Wangen / goldene Tauben se împarte în 
trei secţiuni: 

1) „Mit äusserster Exaltation“ („Cu exaltare extrema‘): 
articulări eruptive o duc pe interpretă la un joc al schimbărilor 
între propriile sale stări de tensiune interioară. Cântul pare a fi 
„nestăpânit“ şi se extinde dintru început prin tot corpul (pocnete 
din degete, bătăi pe piept, bătăi din palme, tremolo al mâinilor, 
bătăi ale mâinilor pe partea exterioară a coapselor, tremolo pe 
coapse, bătăi din picior). 

2) „Im Dickicht der Metaphern“ („in desisul 
metaforelor“): aici, cântăreaţa păşeşte în încăperea imaginară a 
unui haos creativ. În ea se nasc capricii vocale care se dezvoltă 
în mod discontinuu pe trei planuri — a) ornamente relaxate în 
registrul acut; b) un cânt „tainic“ şi „ascuns“ în registrul extrem 
grav şi c) un limbaj instigator, sugerând hartuiala şi care încalcă 
regulile conturării clare a fonemelor. 

3) „Hochzeit-Lied“ („Cântec de nuntă“): pentru această 
ultimă parte, Beimel a fost într-o continuă competiţie cu el 
însuşi, referitoare la capacitatea sa de a reuşi să găsească, 
măcar pentru una dintre poezii — Cântecul meu de dragoste — 
o manieră prin care să redea cât mai fidel integritatea formei de 
lied. 

Agitaţia părţilor centrale izvorăşte în cele mai multe 
privinţe din cântecul modelat. Liniile melodice sunt construite pe 
un mod stabil, ce foloseşte o scară hexatonică — la bemol - si 
bemol — re bemol — mi bemol — sol — la. 

Melodiile sunt împărţite prin intermediul unor ritmuri 
asimetrice, expuse întâi prin acţiunile interpretei, care dezvoltă, 
în desfăşurarea liedului, un contrapunct gestual şi acustic la 
cânt.! 


„Pe parcursul piesei, situaţiile se schimbă: cântăreaţa se 
strecoară în rolul interpretei, care ştie să exprime poezia deja 
scrisă în cântec — însă asta rămâne desigur o iluzie. În această 
lucrare, cântăreaţa schimbă rolurile fără să se retragă în 
totalitate pe sine însăşi, ca persoană. Ea nu trebuie să 
infatiseze o figură omogenă, ci dimpotrivă, să sublinieze tocmai 
părţile fragmentare şi divergente ale unui om aflat în plin proces 
creator.“? 


1 Manuscrisul partiturii auf deinen Wangen / goldene Tauben, 
prezentarea piesei, pag. 2 

2 Manuscrisul partiturii auf deinen Wangen / goldene Tauben, pag. 6 
3 Beimel, Thomas — însemnări personale 

Ca mijloace componistice, Beimel utilizeaza in aceasta 
lucrare — tocmai pentru a descompune pe alocuri textul si 
pentru a-i reda ulterior coerenta in momentele in care apare 
rostit / cântat in mod clasic — vorbitul „introvers“ (anumite silabe 
aspirate, mai ales în clipele de preaplin emoţional al interpretei, 
ca şi cum aceasta s-ar bâlbâi sau sufoca din cauza 
complexităţii incredibile a stărilor care o copleşesc şi pe care 
încearcă să le exprime cum poate mai bine, chiar dacă cel mai 
adesea într-un mod neconvențional). 


prestissimo — 


[0 Hinaman / Asiman 
Die Tempoangaben und oonan ini 
Femme Ton srs Anteil an Aterngeriusch 
$ ungefähre Tonhöhen: die lntervalibeaichungen sollen unbedingt beachtet werden. 


$ mich Sprechen und Sagen 
hatt- smikrotunale Abweichung qt paper 
Die mitre Linie des Systems bezeichnet die gewöhnliche, entspannte Speechlage. Die 
angegebenen Rhythmen und der Duknus des Sprechens ist jeweils onentae 
uja Beasichnet den inneren Spannungsnurund der Singeri: 
entspannt / en / licher Innere Anspann: ie 
abe crap re gewöhnlicher Zustand / starke Anspannung / extreme = inven «also im - gesprochen oder gesungen 
E, mara i ie LI mem 
PR mi dem ketaton Rest des Aroma s spree 
& warmes, leicht geschlossenes 
A see hel tingndes, offenen s 
\ ) ruchemetriche Pause 
schneller werden 
ISIN, —T— Gem == rat den Pinger beider Hande achrpsen. 


AN m Vibe (mus Gründen der Vorsicht it manchmal explisit angegeben, daß ohne Vibento gesungen mn dan Hind uf dm oben Tel des Brain ~ dint unter dem Hal — singe 
werden solk$.¥, non vibrato) 


22 mut den Händen taschen 
AN Praller, wenn nicht anders angegeben, immer mat dem oberen Halbton ausführen 
£3 remu mut den Händen 


— Länge der Tone 
+ „ma den Händen sul die AuBlensenien der Oberschenkel schlagen. 


+ remain mat den Minden sul der, Aufkenseten der Oberschenkel 


+ me enem Fuß sampten 


Joke theataladhe Lmplase si zu serena 2 


1 Manuscrisul partiturii auf deinen Wangen / goldene Tauben, pag. 4 
2 Manuscrisul partiturii auf deinen Wangen / goldene Tauben, 
prezentarea piesei, pag. 1 

‘aynaki / deine augen (2003) 


În prezentarea celei de a treia piese pentru mezzo- 
soprană solo , Thomas Beimel se confeseaza: 

„Noi, oamenii, avem o voce pe care o inaltam in 
speranţa că vom urni ceva, că vom modela într-un fel lumea în 
care trăim, că vom găsi un ecou la problemele noastre. Ne 
înălţăm vocea şi în acest act de înstrăinare — prin care ne 
asigurăm de fapt propria existenţă — constă speranţa noastră. 

Poetul Armin T. Wegner şi-a înălţat vocea - chiar în fata 
morţii cenuşii. Însă groaza s-a transformat: în zilele noastre nu 
ne mai cunoaştem interlocutorul. Ecoul colectiv a fost ucis şi 
înlocuit în vremurile de azi cu o hegemonie economică 
totalitară. 

Dar vocea noastră se află încă aici. 

Ce putem face? Cum ne putem exprima? 

Ne mai rămâne altceva de făcut decât să ne formulăm 
dezacordul? Suntem suficient de amutiti pentru a simţi nevoia 
să ne folosim vocea? 

Când am citit scrisoarea adresată de către Armin T. 
Wegner din Bagdad «unei mame armence», am auzit înlăuntrul 
meu un om: o voce singuratică, o femeie. Ea citeşte această 
scrisoare, însă nu-i pricepe limbajul: nu-i poate cuprinde 
înţelesul — vocea sa se cufundă. 

Dar acolo, în abisul gâtlejului, acolo unde — după vechi 
interpretări semitice ale sensului vieţii — gâtul, respiraţia şi viaţa 
convietuiesc laolaltă în starea primordială, acolo vocea devine 
sunet pur, aproape inaudibil, însă cu toate acestea... 

Femeia este singură. Ea îşi aminteşte. Există şi un alt 
om, un interlocutor. Cine era el? Ea se concentrează numai 
asupra unui lucru : 'aynaki — ochii tăi. 

Femeia îşi aminteşte; în propriul său limbaj: versuri a doi 
poeţi irakieni, care au condus poezia arabă spre latura ei 
modernă — Abd Al-Wahhab Al-Bayati si Badr Schaker As- 
Sayab. 

Al-Bayati a scris în 1965 o poezie destinată soţiei sale, 
Hind. Din depărtarea exilului egiptean, el îşi aminteşte: 


39 


Revista MUZICA Nr. 7/2022 


Ochii tai: Madridul recucerit. 

Ochii tai: Qandahar. 

Două mări între păduri de palmieri si stepe fierbinţi. 

Ochii tăi: Isfahan. 

În turlele lui îşi fac cuibul porumbeii. 

Ochii tăi: Bagdadul pe care îl caut când fac de strajă 
şi în vise. 

Şi As-Sayaf îşi aminteşte. În marele său poem, Cântul 

ploilor, îi apar şi lui ochii: 


Ochii tăi: două păduri de palmieri la răsăritul soarelui 

Sau două creneluri părăsite de lună. 

Ochii tăi — când râd, devin frunze de podgorii, 

lar luminile încep să danseze... ca luna în mişcare, 

Care îşi lasă cârma să se înfioare lin la răsăritul 
soarelui 

Ca şi cum stele ar scânteia pe pământ... 


Am devenit muţi. Şi totuşi, probabil că nimic altceva nu 
ne-a mai rămas, decât o voce. 

Vocea unei femei. O femeie care nu înţelege unele 
cuvinte şi pentru care altele sunt un simplu rest, ceva aruncat. 

O voce singură, care mai are încă puterea să se 
transforme în sunet. Care se înaltă.” 


lată şi fragmentele alese de compozitor din poezia lui 

Armin T. Wegner, Unei mame armence — Bagdad, 1916: 

Nu mă vezi când iti stau alături / copiii tăi / lunii 
strălucitoare / 

Pământul präfuit / în fiecare noapte / cum zăceau aici / 
cu gura plină de somn / 

Lumina se încovoia... / pe tine / pământul gol / ochii / 
depărtarea / liniştea ca oaspete / ochii tăi 

Acolo zaci tu, singură printre altele mii, care umplu 
câmpiile cu fumul boltelor cereşti / 


1 Manuscrisul partiturii 'aynaki / deine Augen, prezentarea piesei, 
pag. 1 

Pierdută printre fugari / resprirând din greu cu pieptul 
pe podea /tu nu mă vezi cât de departe stau / ochii tăi / 

Eu însă te văd / fata ta / ochii tăi / care încep să râdă 
în somn / mereu plini de speranță. 


Partitura este precedată de indicaţii detaliate de 


pronunție: 
arabisch 
deutsch "stärker Glottisschiag (Stimmritzeniaut) 
ch phonetisch ¢ ‚wie ch in „ich 3 langesa 
a deutsches Schluß-e b stark aspinertes (behauchtes) h 
a schwach gesprochenes deutsches Schluß-r h wie deutsches ch in „Bach“ 
offener Vokal zwischen e und a T tangesi 
z stimmhattse e q  velarisiertes (in der Kehle gesprochenes) k 
v immer wie deutsches w (!) r Zungen 
(Achtung für w gilt andere Aussprache, siehe „arabisch") r Rachenr 
> offenes o $  velarisierieas 
À sehr helles offenes a Š wedeutsches sch 
Ganges u 
w wie englisches w 
y nì 
% wiejim französischen journal" 
3 stimmhaftes th, wie im englischen ‚that 1 


De asemenea, există şi o legendă a semnelor 
suplimentare, care se referă la intonatie, stări interioare, tip de 
vibrato sau inspiratie/expiratie audibila, cu rol expresiv: 


Die Taktstriche sind orientativ gesetzt 


ungefähre Tonhöhen 
$h SAR mikrotonale Abweichungen 
Bezeichnet den inneren Spannungszustand der Sangerin: 
5/5/5/m sehr entspannt / gewöhnlicher Zustand / starke innere Anspannung / 
extreme innere Anspannung 
f 1 Der entsprechende Teil wird in einem Atem gesungen 
I Glissandi 


m] AA Vibrati (aus Gründen der Vorsicht ist manchmal explizit angegeben, daß 
ohne Vibrato gesungen werden soll: s.v.» non vibrato) 


® Atemgerausch 
K / R Einatmen / Ausatmen 


Piz gesungener Ton / angedeutete Tonhöhe / gesprochen 
(Die mittlere Linie des Systems bezeichnet die gewöhnliche, entspannte 


Sprechlage.) 
@ quasi multiphonic 
Stimme so stark absenken, bis nur noch ein knarrender Kehllaut zu hören 
go 2 


1 Manuscrisul partiturii 'aynaki / deine Augen, prezentarea piesei, 


pag. 3 
2 Idem, pag. 5 

Din punct de vedere al mijloacelor componistice, 
Thomas Beimel delimitează foarte clar cele două tipuri de 
scriitură muzicală pe care le alternează cu măiestrie în aceasta 
piesă. 

Primul este cel realizat pe versurile eliptice în germană 
ale lui Armin T. Wegner, în care femeia citeşte cu greu textul 
într-o limbă care, în mod evident, nu îi este foarte familiară şi 
care îi accentuează latura nostalgică şi distantarea. Această 
dificultate şi lentoare a demersului este redată muzical printr-un 
discurs în care predomină notele foarte lungi, atacate aproape 
exclusiv prin glissandi dilatate, prin nuanţe mici, printr-o 
exacerbare a atacului consoanelor şi printr-o derulare într-un 
ambitus grav (mi 2 — sol 3, cu insistenţă clară pe sunetele /a 
bemol 2, si bemol 2, re bemol 3 si mi bemol 3), care presupune 
în totalitate cântul cu voce de piept. 


Al doilea tip de manifestare sonoră a femeii (cu versuri 
în arabă) se află la polul opus: exaltarea apare din primele 
momente şi se menţine mai departe de la sine. Deşi nu mai 
stăpâneşte bine nici limba maternă (exilul a adus-o în punctul 
paradoxal dintre două limbi / culturi), este evident că aceasta 
chiar „îi spune ceva” şi că toate speranţele, tot dorul, toată 
fericirea, melancolia şi armonia sunt stârnite şi întreţinute de 
sonoritatile specifice tărâmului natal. Discursul muzical se 
desfăşoară în ambitusul si 3 — la bemol 4 (o zonă de luciu 
maxim al vocii de mezzo-soprană), în nuanţe mari, cu 
ornamentatie bogată, specific orientală, cu sunete trilate si cu 
insistență pe notele si 3, re 4 - mi diez 4 (o secundă mărită 
reluată obsesiv), fa diez 4 si sol 4. 


1 Manuscrisul partiturii ’aynaki / deine Augen, pag. 4 

Thomas Beimel a ales să scrie toate titlurile lucrărilor 
sale (inclusiv cele care încep cu un substantiv în limba 
germană) cu literă mică, ideea de majusculă aducând cu sine o 
emfază care îi era străină și care ar fi denaturat intenţia sa: 
aceea de a utiliza titlurile doar ca pe niște indicii, ca pe niște 
chei care pot deschide porțile către universul fiecărei partituri, 
acolo unde se află răspunsurile și esența mesajului său. 

Lista completă a pieselor pentru mezzo-soprană solo și 
mezzo-soprana si diverse ansambluri camerale cuprinde: 


= 2001 — tu aliento, pentru mezzo-sopranä solo (versuri în 
spaniola) 

= 2002 —tanâvar, pentru mezzo-soprană, flaut alto si 
trombon (versuri în turcă) 

= 2002 - auf deinen wangen / goldene tauben, pentru 
mezzo-sopranä solo (versuri in germanä) 

= 2003 —'aynaki/ deine augen, pentru mezzo-soprana 
solo (versuri in germanä si arabä) 

= 2003 - veni creator spiritus, pentru mezzo-sopranä si 
contratenor (versuri în latina) 

= 2004 - (no hay) consuelo, pentru mezzo-soprana (sau 
trompeta) si trio de coarde (fara text, pe o vocala intre A 
si O) 

= 2005 - schrammeln, pentru mezzo-soprana solo 
(versuri in germana) 

= 2006 - hasret, pentru mezzo-soprana, violă și percuție 
(versuri în turcă) 

= 2006 — hanacpachap, pentru mezzo-soprană, acordeon 
și orgă portabilă (versuri în quechua) 

= 2008 — dane-dane, pentru mezzo-soprană si viola 
(versuri în turcă) 

= 2012-2012 — luna ay luna, pentru mezzo-soprana, 
clarinet si clavecin (versuri in romana, turca si spaniola) 


1 Manuscrisul partiturii ’aynaki / deine Augen, pag. 2 

„Viața mea este o rețea complexă, iar bogăția 
mea personală constă în faptul că pot intra în mod 
voluntar în contact cu cei mai diverși oameni. Muzica 
mea este o expresie a diferitelor singurätäti, a diferitelor 
dependențe. [...] Limbajul meu muzical este creat prin 
procese dialectice de continuitati și rupturi — nu este un 
stil. Poate de aceea nu poate fi înțeleasă — poate asa 
este -, dar poate fi experimentată. Pentru mine, a 
compune Înseamnă, de asemenea, a deveni liber, liber 
de constrângerile unui idiom muzical definit, liber de o 
emblemă. Nu am nici o «imago», nici o imagine clară a 


mea.“ 
a: ee T = Thomas Beimel a fost 
f ene un extraordinar exemplu de 
f «q artist care îmbina, cu 
i desăvârşită naturalete, 


strictetea si disciplina cu 
libertatea si creativitatea. 

Rigoarea repetitiilor 
care aveau loc într-un regim 
previzibil, perfect organizat, 
era întotdeauna compensată 
de îndemnul tacit către 
improvizație din timpul liber, în 
care fiecare propunere era 
primită cu entuziasm, iar 
granițele acțiunilor programate 
se topeau, lăsând loc unui prezent viu si jucaus, deschis 
oricăror posibilități. 

Noi toți, cei care am avut privilegiul de a ne intersecta 
traseele cu cel al lui Thomas Beimel, ne amintim cu nostalgie 
de căldura lui umană, de deschiderea sa în toate domeniile, de 
profunzimea si de eruditia lui, de capacitatea lui incredibilă de a 
vorbi in limba ţării în care se afla si de imensa lui dragoste 


T fen hae. 


4 


Stree wit lutul Dead 


ter 
die 


| 


1 „Thomas Beimel“ — Prezentare CD 2005, Valve Records, pag. 7 

pentru viata. Pe lângă toate calităţile lui profesionale, Thomas a 
fost prietenul perfect, interlocutorul-model si întruchiparea 
ideală a bon viveur-ului. 


SUMMARY 
Elmira Sebat 


Thomas Beimel - the love poetry 
in the creation for solo mezzo-soprano 


The German composer, violist and musicologist Thomas Beimel 
— complex artist, who died prematurely in 2016, in full creative 
maturity, considered himself a disciple of the Romanian 
composer, Myriam Marbe. 

When he started composing the pieces for solo mezzo-soprano 
in the first year of the 21st century, he wanted to create a new 
form of artistic singing by combining different vocal cultures. 
Working with a purely subjective technique, namely an 
ideational determination of the states of inner tension, he gave 
birth to a pluralistic context that is not afraid of authentic pathos, 
and his pieces managed to become an acoustic affirmation of 
his own personality. 

An admirer of various Muslim vocal traditions from the Central 
Asian area and the art of the Uzbek singer Munadjat Yulchieva, 
Thomas Beimel has always been a follower of a natural, 
unaffected manner of singing, and the love lyric sprinkled his 
compositional trajectory like a leading red thread. 
A man of complex culture, he always began his searches, in 
new compositions for mezzo-soprano, from the impact that 
certain poems had on him, from the story that the lyrics 
inspired. Through these works, but also through the unique way 
in which he went through life, Thomas Beimel has plentifully 
demonstrated to us that love is essential. 

